Diari Oficial de la Generalitat Valenciana


Sumari del DOGV 9090, del 24-05-2021 (2021/5484)

RESOLUCIÓ de 16 d'abril de 2021, del Síndic de Greuges, per la qual s'aprova la delegació de l'exercici de les competències en matèria de gestió econòmica en la Secretaria General de la institució.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5484


Data del document
:   16-04-2021

Organisme emissor
:   Sindic de Greuges

Tipus de document
:   Resolució

RESOLUCIÓ de 16 d'abril de 2021, del Síndic de Greuges, per la qual s'aprova la delegació de l'exercici de les competències en matèria de gestió econòmica en la Secretaria General de la institució. [2021/5484]  
De conformitat amb la Resolució 126/III, de la Comissió de Peticions de les Corts Valencianes, per la qual s'aprova el Reglament d'organització i funcionament del Síndic de Greuges, les competències en matèria de gestió econòmica s'estableixen en els articles següents:  
  
  
Article seté  
A més de les establides en l'Estatut d'Autonomia i en la Llei del Síndic de Greuges, i de la representació de la institució, correspondran al síndic de Greuges les competències següents:  
b) La proposta, per a la seua aprovació per la Comissió de Peticions de les Corts Valencianes, del Reglament d'Organització i Funcionament de la institució, com també de la d'aquelles modificacions que considere convenient introduir en el futur, per a un millor funcionament de la institució.  
j) Aprovar, d'acord amb les directrius generals fixades per la Mesa de les Corts Valencianes, el projecte de pressupost de la institució i acordar-ne la seua tramesa al president de les Corts per a la seua aprovació definitiva per la Mesa esmentada i incorporació als pressupostos de les Corts Valencianes.  
k) Fixar les directrius per a l'execució del pressupost.  
q) Aprovar les bases per a la selecció del personal i la contractació d'obres i subministraments, d'acord amb el que s'estableix en la Llei del Síndic de Greuges, la Llei de la funció pública valenciana, la Llei de contractes de l'Estat i en el present Reglament.  
  
Article setze  
2. Corresponen al secretari general les competències següents:  
c) Administrar els crèdits per a despesa del pressupost de la institució.  
  
Article trenta-sis  
1. Les competències en matèria d'ordenació de pagaments correspondran al síndic de Greuges, a la Junta de Coordinació i Règim Interior i al secretari general, d'acord amb la quantia i en la forma que determine la Junta esmentada, a proposta del síndic de Greuges.  
2. En tot cas, l'ordenació del pagament correspondrà sempre al síndic de Greuges.  
Així doncs, el Síndic és per definició l'òrgan rector de la institució i ostenta la seua representació i les competències natives en matèria de contractació i d'ordenació de la despesa, i és l'òrgan de contractació.  
  
Amb posterioritat han sigut nombroses les normes que s'han aprovat en els diferents sectors d'acció pública i que incideixen directament sobre el contingut essencial en la matèria i en les possibilitats de la seua ordenació i delegació; aquest és el cas de la Llei 39/2015, d'1 d'octubre, del procediment administratiu comú de les administracions públiques, la Llei 40/2015, d'1 d'octubre, de règim jurídic del sector públic o la Llei 9/2017, de 8 de novembre, de contractes del sector públic.  
  
La Llei 40/2015, d'1 d'octubre, de règim jurídic del sector públic (LRJSP), estableix com a regla general que els titulars dels òrgans de les diferents administracions públiques poden delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, o en els organismes públics o entitats de dret públic vinculats o dependents d'aquelles (art. 9. 1r LRJSP), excepció feta dels supòsits expressament previstos de competències indelegables (art. 9. 2n, LRJSP). Hi afegeix que, llevat d- autorització expressa d'una llei, no es podran delegar les competències que s'exercisquen per delegació (art. 9. 5é, LRJSP).  
  
Així mateix, la LRJSP exigeix la publicació de les delegacions de competències i la seua revocació en el corresponent diari oficial, segons l'administració a què pertanga l'òrgan delegant i l'àmbit territorial de la competència d'aquest (art. 9. 3r, LRJSP). En el nostre cas, el Butlletí Oficial de les Corts i/o, si escau, el Diari Oficial de la Generalitat Valenciana.  
Atenent a tot el que antecedeix, i amb el previ assessorament i dictamen favorable de la Junta de Coordinació i Règim Interior, en aquesta mateixa data adopte la següent resolució:  
  
Primer. Delegar en la persona titular de la Secretaria General del Síndic  
1. La subscripció dels informes de necessitat, l'aprovació de l'expedient de contractació i adjudicació dels expedients de contractació menor el valor estimat dels quals siga inferior o igual a 1.000 euros, com també l'autorització, disposició, reconeixement i ordre de pagament de l'obligació que això comporta.  
2. El reconeixement i l'ordre de pagament de les despeses derivades de la facturació dels expedients de contractació adjudicats prèviament pel Síndic.  
3. Les facultats referides a l'autorització, la disposició, el reconeixement i l'ordre de pagament de despeses del capítol 1 («Despeses de personal?), incloses les diferents variacions que calga realitzar en les nòmines, una vegada autoritzades, en virtut dels corresponents actes administratius dictats per l'òrgan competent.  
4. Les facultats referides a l'autorització, la disposició, el reconeixement i l'ordre de pagament de les despeses que siguen imputables als subconceptes «Dietes del personal» i «Desplaçaments del personal?.  
5. L'autorització i la disposició dels crèdits necessaris per a donar cobertura a les revisions de preus previstes en els contractes i els derivats de canvis en el tipus d'IVA aplicable.  
6. L'autorització, la disposició, el reconeixement i l'ordre de pagament de les obligacions tributàries estatals, autonòmiques i locals exigibles al Síndic de Greuges.  
7. La retenció de crèdits de les caixes pagadores, com també l'aprovació dels comptes justificatius per a la imputació pressupostària dels pagaments realitzats a través del sistema de bestretes de caixa fixa per part de l'habilitació de pagaments.  
8. La devolució de fiances, avals i garanties ingressats en la tresoreria del Síndic de Greuges per qualssevol tercers.  
9. La signatura dels documents necessaris per a altes, baixes o modificacions de l'inventari de béns mobles del Síndic de Greuges, amb rendició de comptes anual a la Junta de Coordinació i Règim Interior.  
10. La tramitació i resolució dels expedients d'interessos de demora i altres despeses financeres, inclosa l'autorització, la disposició, el reconeixement i l'ordre de pagament dels crèdits exigibles corresponents al capítol 3 «Despeses financeres», per import inferior o igual a 1.000 euros.  
11. L'aprovació, quan escaiga, de les resolucions referides a cobraments i pagaments no pressupostaris, incloses les resolucions de devolució d'ingressos indeguts.  
12. Aprovar la disposició de fons que cal justificar per import inferior o igual a 1.000 euros.  
13. L'autorització de la totalitat dels documents comptables de despeses i ingressos, inclosos els d'ordenació dels pagaments, tant de caràcter pressupostari com extrapressupostari.  
En cas de vacant, absència, malaltia, abstenció o recusació del titular de la Secretaria General, serà suplit, i pel mateix ordre, per qui estiga nomenat com a secretari substitut.  
De conformitat amb el que es preveu en l'article 9.4 de la Llei 40/2015, d'1 d'octubre, les resolucions administratives que s'adopten en exercici de les delegacions de competències establides en la present resolució hauran d'indicar expressament aquesta circumstància i es consideraran dictades per l'òrgan delegant.  
La present Resolució es publicarà en el Butlletí Oficial de les Corts Valencianes, i a partir d'aquella data entrarà en vigor la delegació, com també en el Diari Oficial de la Generalitat Valenciana.  
  
Alacant, 16 de maig de 2021.- El síndic de Greuges de la Comunitat Valenciana: Ángel Luna González.